CELEX: 32021R1703
Language: hu
Date: 2021-07-13 00:00:00
Title: A Bizottság (EU) 2021/1703 felhatalmazáson alapuló rendelete (2021. július 13.) az (EU) 2020/692 felhatalmazáson alapuló rendeletnek az összetett élelmiszer-készítményekben található állati eredetű termékek Unióba történő beléptetésére vonatkozó állategészségügyi követelmények tekintetében történő módosításáról (EGT-vonatkozású szöveg)

2021.9.24.   
               
               
                  HU
               
               
                  Az Európai Unió Hivatalos Lapja
               
               
                  L 339/29
               
            
         A BIZOTTSÁG (EU) 2021/1703 FELHATALMAZÁSON ALAPULÓ RENDELETE
         (2021. július 13.)
         az (EU) 2020/692 felhatalmazáson alapuló rendeletnek az összetett élelmiszer-készítményekben található állati eredetű termékek Unióba történő beléptetésére vonatkozó állategészségügyi követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („állategészségügyi rendelet”) (1) és különösen annak 234. cikke (2) bekezdésére, 237. cikke (4) bekezdésére és 239. cikke (2) bekezdésére,
         mivel:
         
                     (1)
                  
                  
                     Az (EU) 2020/692 felhatalmazáson alapuló bizottsági rendelet (2) kiegészíti az (EU) 2016/429 rendeletben meghatározott állategészségügyi szabályokat az egyes állatok, szaporítóanyagok és állati eredetű termékek szállítmányainak az Unióba való beléptetése, valamint az Unióba való beléptetést követő mozgatása és kezelése tekintetében. Konkrétabban, az (EU) 2020/692 felhatalmazáson alapuló rendelet 162. és 163. cikke egyedi követelményeket állapít meg az összetett élelmiszer-készítményekben található állati eredetű termékek Unióba történő beléptetésére vonatkozóan. Az (EU) 2020/692 felhatalmazáson alapuló rendelet 162. és 163. cikke nem ír elő egyedi követelményeket az összetett élelmiszer-készítményekben található kolosztrumalapú termékekre vonatkozóan. E rendeletnek ezért pontosítania kell azokat a követelményeket, amelyek az (EU) 2020/692 felhatalmazáson alapuló rendelet 153. cikkében előírt, a kolosztrumalapú termékeknek az Unióba történő beléptetésére alkalmazandó szabályoknak megfelelően az összetett élelmiszer-készítményekben található ilyen termékek Unióba történő beléptetésére alkalmazandók.
                  
               
                     (2)
                  
                  
                     A zselatin és a kollagén az (EU) 2020/692 felhatalmazáson alapuló rendelet 2. cikkének 44. pontjában meghatározott „húskészítmények” fogalommeghatározása alá tartoznak, ezért csak a húskészítmények Unióba való beléptetésére vonatkozó követelményeknek megfelelő zselatin- és kollagénszállítmányok hozhatók be az Unióba. A polcon eltartható összetett élelmiszer-készítményekben található zselatin és kollagén azonban nagyon alacsony állategészségügyi kockázatot jelent a feldolgozásuk során végzett kezelések miatt. Ezért a kizárólag ilyen húskészítményeket tartalmazó összetett élelmiszer-készítményeket fel kell venni az (EU) 2020/692 felhatalmazáson alapuló rendelet 163. cikkében előírt eltérés hatálya alá tartozó összetett élelmiszer-készítmények jegyzékébe, és ezért azokat nem kell állategészségügyi bizonyítványnak kísérnie, hanem ehelyett csupán nyilatkozatot kell csatolni hozzájuk.
                  
               
                     (3)
                  
                  
                     Az (EU) 2020/692 felhatalmazáson alapuló rendelet 163. cikkével összhangban a húskészítményeket nem tartalmazó, polcon eltartható összetett élelmiszer-készítményekhez csatolni kell a vállalkozó által kiállított és aláírt nyilatkozatot. A feldolgozott állati eredetű termékeket azonban szigorú kockázatcsökkentő kezelésnek kell alávetni, amely állategészségügyi szempontból biztosítja azok biztonságosságát. Mindazonáltal aránytalannak tűnne ilyen szigorú kockázatcsökkentő kezelést előírni azon tejtermékek esetében, amelyek olyan országokból származnak, amelyek engedéllyel rendelkeznek a nyers tej vagy tejtermékek Unióba való beléptetésére. E harmadik országok esetében a követelményeknek arányosnak kell lenniük a származási ország jelentette kockázattal, és figyelembe kell venni az illetékes hatóságok által nyújtott garanciákat. Ezért az (EU) 2020/692 felhatalmazáson alapuló rendeletet módosítani kell annak érdekében, hogy lehetővé tegye a kockázatcsökkentő kezelésnek alá nem vetett nyers tejnek és tejtermékeknek az Unióba törtnő beléptetése céljából jegyzékbe vett harmadik országokból származó, polcon eltartható, tejtermékeket tartalmazó összetett élelmiszer-készítmények Unióba történő beléptetését anélkül, hogy azokat bármilyen egyedi kockázatcsökkentő kezelésnek vetnék alá. Ezen túlmenően az (EU) 2020/692 felhatalmazáson alapuló rendeletet módosítani kell annak érdekében is, hogy lehetővé váljon az olyan tejtermékeket tartalmazó, polcon eltartható összetett élelmiszer-készítmények Unióba történő beléptetése, amelyek kockázatcsökkentő kezelésnek alávetett tejtermékek Unióba törtnő beléptetéséhez jegyzékbe vett harmadik országokból származnak, amennyiben e tejtermékeket az (EU) 2020/692 felhatalmazáson alapuló rendelet 157. cikkének megfelelően kockázatcsökkentő kezelésnek vetették alá.
                  
               
                     (4)
                  
                  
                     A szigorú kockázatcsökkentő kezelésen átesett tejtermékek és a polcon eltartható összetett élelmiszer-készítményekben található tojástermékek állat- és népegészségügyi szempontból is csak korlátozott kockázatot jelentenek. Ezért engedélyezni kell az említett áruk Unióba történő beléptetését, ha olyan harmadik országból, területről vagy annak körzetéből származnak, amely nincs jegyzékbe foglalva az adott állati eredetű termékek meghatározott fajainak és kategóriáinak az Unióba való beléptetése tekintetében, de szerepelnek a húskészítmények, tejtermékek vagy tojástermékek Unióba való beléptetése céljából összeállított jegyzékben.
                  
               
                     (5)
                  
                  
                     Az alacsony állategészségügyi kockázatot jelentő összetett élelmiszer-készítmények szállítmányainak az Unióba történő beléptetését érintő indokolatlan adminisztratív terhek elkerülése érdekében engedélyezni kell, hogy a szállítmányok Unióba történő beléptetéséért felelős vállalkozó aláírja az (EU) 2020/692 felhatalmazáson alapuló rendelet 163. cikkében említett nyilatkozatot.
                  
               
                     (6)
                  
                  
                     Az (EU) 2020/692 felhatalmazáson alapuló rendeletben előírt szabályok kiegészítik az (EU) 2016/429 rendeletben megállapított szabályokat. Mivel ezek a szabályok összefüggnek egymással, azokat egyetlen jogi aktus határozza meg. Az egyértelműség és a szabályok hatékony alkalmazása érdekében helyénvaló az (EU) 2020/692 felhatalmazáson alapuló rendeletet módosító szabályokat egyetlen felhatalmazáson alapuló jogi aktusban is rögzíteni, amely átfogó követelményrendszerről rendelkezik az állati eredetű termékek Unióba történő beléptetésére vonatkozóan.
                  
               
                     (7)
                  
                  
                     Az (EU) 2020/692 felhatalmazáson alapuló rendeletet ezért ennek megfelelően módosítani kell.
                  
               
                     (8)
                  
                  
                     mivel az (EU) 2020/692 felhatalmazáson alapuló rendelet 2021. április 21-től alkalmazandó, a jogbiztonság érdekében e rendeletnek sürgősen hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2020/692 felhatalmazáson alapuló rendelet a következőképpen módosul:
            
                        1.
                     
                     
                        A 162. cikk a következőképpen módosul:
                        
                                    a)
                                 
                                 
                                    a cím helyébe a következő szöveg lép:
                                    
                                       „162. cikk
                                       A húskészítményeket, tejtermékeket, kolosztrumalapú termékeket és/vagy tojástermékeket tartalmazó összetett élelmiszer-készítmények”;
                                    
                                 
                              
                                    b)
                                 
                                 
                                    az (1) bekezdés helyébe a következő szöveg lép:
                                    
                                       „(1)   Az alábbi összetett élelmiszer-készítmények szállítmányainak az Unióba történő beléptetése csak akkor engedélyezhető, ha a szállítmányban található összetett élelmiszer-készítmények olyan harmadik országból vagy területről vagy annak körzetéből érkeznek, amelyet az ezen összetett élelmiszer-készítményekben található adott állati eredetű termékek Unióba való beléptetéséhez jegyzékbe foglaltak:
                                       
                                                   a)
                                                
                                                
                                                   húskészítményeket tartalmazó összetett élelmiszer-készítmények;
                                                
                                             
                                                   b)
                                                
                                                
                                                   tejtermékeket és/vagy tojástermékeket tartalmazó, polcon nem eltartható összetett élelmiszer-készítmények;
                                                
                                             
                                                   c)
                                                
                                                
                                                   kolosztrumalapú termékeket tartalmazó összetett élelmiszer-készítmények.”
                                                
                                             
                                 
                              
                  
                        2.
                     
                     
                        A 163. cikk helyébe a következő szöveg lép:
                        
                           „163. cikk
                           A polcon eltartható összetett élelmiszer-készítményekre vonatkozó egyedi követelmények
                           
                              (1)   A 3. cikk c) pontjának i. alpontjától eltérve az olyan összetett élelmiszer-készítmények szállítmányainak az Unióba történő beléptetése, amelyek – a zselatin és a kollagén kivételével – nem tartalmaznak húskészítményeket, vagy kolosztrumalapú termékek, és amelyeket úgy kezeltek, hogy szobahőmérsékleten polcon eltarthatóvá váltak, a (2) bekezdésben előírt nyilatkozat kíséretében engedélyezhető, amennyiben a következőket tartalmazzák:
                              
                                          a)
                                       
                                       
                                          olyan tejtermékek, amelyek megfelelnek az alábbi feltételek egyikének:
                                          
                                                      i.
                                                   
                                                   
                                                      nem estek át a XXVII. mellékletben előírt kockázatcsökkentő kezelésen, feltéve, hogy a tejtermékeket az alábbi helyek valamelyikén nyerték:
                                                      
                                                                  —
                                                               
                                                               
                                                                  az Unióban, vagy
                                                               
                                                            
                                                                  —
                                                               
                                                               
                                                                  a tejtermékek – 156. cikknek megfelelő – meghatározott kockázatcsökkentő kezelésnek történő alávetése nélkül a tejtermékek Unióba történő beléptetéséhez jegyzékbe foglalt harmadik országban vagy területen vagy annak körzetében, ha az összetett élelmiszer-készítményt előállító harmadik országot vagy területet vagy annak körzetét – amennyiben az eltér – is jegyzékbe foglalták az e termékek egyedi kockázatcsökkentő kezelés alkalmazásának kötelezettsége nélkül az Unióba való beléptetéséhez;
                                                               
                                                            
                                                
                                                      ii.
                                                   
                                                   
                                                      a XXVII. melléklet A vagy B oszlopában a tej származási faja tekintetében előírt kockázatcsökkentő intézkedésnek vetették alá, feltéve, hogy e tejtermékeket olyan harmadik országban vagy területen vagy körzetben nyerték, amely szerepel az olyan tejtermékek Unióba történő beléptetéséhez összeállított jegyzékben, amelyeket – a 157. cikknek megfelelő – meghatározott kockázatcsökkentő kezelésnek vetettek alá az Unióba való beléptetéséhez jegyzékbe foglalt harmadik országban vagy területen vagy annak körzetében, ha az összetett élelmiszer-készítményt előállító harmadik országot vagy területet vagy annak körzetét – amennyiben az eltér – is jegyzékbe foglalták az e termékek az Unióba történő beléptetéséhez, amennyiben azokat egyedi kockázatcsökkentő kezelésnek vetették alá;
                                                   
                                                
                                                      iii.
                                                   
                                                   
                                                      a tej származási fajától függetlenül legalább a XXVII. melléklet B. oszlopában említettekkel egyenértékű kockázatcsökkentő kezelésnek vetették alá, amennyiben a tejtermékek nem felelnek meg az i. vagy ii. pontban előírt valamennyi követelménynek, vagy olyan harmadik országban, területen vagy annak körzetében nyerték őket, amely nem engedélyezett a tejtermékek Unióba történő beléptetése tekintetében, de e rendelettel összhangban engedélyezett más állati eredetű termékek Unióba történő beléptetésére;
                                                   
                                                
                                    
                                          b)
                                       
                                       
                                          a XXVIII. mellékletben előírtakkal egyenértékű kockázatcsökkentő kezelésnek alávetett tojástermékek.
                                       
                                    
                           
                              (2)   az (1) bekezdésben említett nyilatkozatot:
                              
                                          a)
                                       
                                       
                                          csak abban az esetben kell az összetett élelmiszer-készítmények szállítmányaihoz mellékelni, ha az összetett élelmiszer-készítmények végső rendeltetési helye az Unióban található;
                                       
                                    
                                          b)
                                       
                                       
                                          az összetett élelmiszer-készítmények Unióba történő beléptetéséért felelős vállalkozó állítja ki, igazolva, hogy a szállítmányban található összetett élelmiszer-készítmények megfelelnek az (1) bekezdésben előírt követelményeknek.
                                       
                                    
                           
                              (3)   a 3. cikk a) pontjának i. alpontjától eltérve, az e cikk (1) bekezdése a) pontjának iii. alpontjában említett tejtermékek, valamint az olyan összetett élelmiszer-készítményekben található tojástermékek Unióba való beléptetése, amelyeket úgy kezeltek, hogy szobahőmérsékleten polcon eltarthatóvá váltak, akkor engedélyezhető, ha olyan harmadik országból, területről vagy annak körzetéből származnak, amely nem szerepel kifejezetten az említett állati eredetű termékek Unióba történő beléptetéséhez összeállított jegyzékben, de jegyzékbe van foglalva az alábbiak valamelyikének az Unióba történő beléptetése tekintetében:
                              
                                          a)
                                       
                                       
                                          húskészítmények, tejtermékek vagy tojástermékek;
                                          vagy
                                       
                                    
                                          b)
                                       
                                       
                                          halászati termékek az (EU) 2017/625 rendeletnek megfelelően;”.
                                       
                                    
                        
                     
                  
         
            2. cikk
            Az (EU) 2020/692 felhatalmazáson alapuló rendelet korábbi 163. cikkének a) pontjára történő hivatkozásokat az említett felhatalmazáson alapuló rendelet 163. cikkének (1) bekezdésére való hivatkozásként kell értelmezni.
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. július 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).